Mys.: Kyzikene — Çarık Köy [Ab: Kyzikos] — 41-54 n.Chr. — HellSyll 7,1872/73, 23
Region: Asia Minor — Mysia

επι παυσανιου του ευμενους το [- ιππ]αρχεω μηνος καλαμαιωνος εδοξεν τηι βουληι και τωι δημωι παυσανιας ευμ[ενους] αιγικορευς μεσης επι δημητριου ειπεν επει αντωνια τρυφαινα βασιλεως πολεμωνος και βα[σιλισσ]ης πυθοδωριδος θυγατηρ τον αιωνιον του μεγιστο[υ] θεων τιβεριου σεβαστου καισαρος οικον και την αθα[νατον η]γεμονιαν αυτου δια παντος ευσεβουσα συγκαθιερωσ[ε] τηι πολιαδι αθηνα αγαλμα της μητρος αυτου σεβαστ[ης νε]ικηφορου και λαβουσα παρα της πολεως ιερητειαν αυτη[ς] εν τηι περσυ αγομενη ατελεια των παναθηναιων τ[οις σε]βαστοις παντα μεν τα προς ευσεβειαν των θεων κα[τα] το εθος αυτης εκπρεπως θυσιων πολλων ιερουργ[ουμενω]ν εξεπληρωσεν τηι δε ενφυτωι φιλανθρωπια προς τε τους ενχωριους και τους ξενους εχρησατο ως θαυμαζεσθαι υπο τ[ων επιδη]μουντων ξενων μετα πασης αποδοχης επι τε ευσεβειαι και οσιοτητι και φιλοδοξια εν δε τωι κατ ετος [ενιαυτω]ι απουσης μεν αυτης παντων δε συντετελεσμενων εκπλεως κατα την εκεινης ευσεβειαν και των απο της οι[κουμεν]ης ενπορων και ξενων των εληλυθοτων εις την πανηγυριν βουλομενων αναθειναι αυτης οπλον εικονικον επ[ιχρυσ]ον και δια τουτο επεληλυθοτων επι τε την βουλην και τον δημον και αξιουντων συνχωρηθηναι αυτοις ποιησασθαι την αναθεσιν δεδοχθαι τηι βουληι και τωι δημωι συγκεχωρησθαι αυτοις αναθειναι το οπλον εν τω της πολιαδος ναω εφ ω και επιγραψαι οι απο της ασιας εργασται αφειγμενοι εις την πανηγυριν και ατελειαν την αγομενην εν κυζικω τοις σεβαστοις και τη πολιαδι αθηνα αντονιαν τρυφαιναν βασιλεως πολεμωνος και βασιλισσης πυθοδωριδος φιλομητορος θυγατερα ιερηαν σεβαστης νεικηφορου δια τε την περι τον του μεγιστου θεων τιβεριου σεβαστου καισαρος οικον ευσεβειαν και δια την εν πασι σεμνοτητα και εις εαυτους ευεργεσιαν.